10/05/2022 | Administración LocalMunicipal
Fene
Secretaría
Bases específicas reguladoras da convocatoria e proceso selectivo para a cobertura, en quenda libre e mediante persoal funcionario de carreira, dunha vacante de oficial sepultureiro/a

ANUNCIO Por Resolución da alcaldía do 29.04.2022 aprobouse a convocatoria da seguinte praza cuxas bases específicas se transcriben a continuación e que foron aprobadas por acordo da Xunta de Goberno Local do 28.04.2022. BASES ESPECÍFICAS REGULADORAS DA CONVOCATORIA E PROCESO SELECTIVO PARA A COBERTURA, EN QUENDA LIBRE E MEDIANTE PERSOAL FUNCIONARIO DE CARREIRA, DUNHA VACANTE DE OFICIAL SEPULTUREIRO/A INCLUÍDA NA OEP EXTRAORDINARIA DE ESTABILIZACIÓN DE EMPREGO TEMPORAL DO ANO 2020 DO CONCELLO DE FENE PRIMEIRA.–OBXECTO E PREVISIÓNS XERAIS. As presentes bases teñen por obxecto a regulación da convocatoria e proceso selectivo para a cobertura, en quenda libre e mediante persoal funcionario de carreira, dunha praza de oficial sepultureiro/a que figura como vacante no cadro de persoal funcionario do Concello de Fene e ten sido obxecto de inclusión na súa oferta de emprego público correspondente á taxa adicional de estabilización de emprego temporal do ano 2020 (BOP núm.209, do 07.12.2020). Estas bases apróbanse ao abeiro e en desenvolvemento do disposto, con carácter xeral e básico, nas bases xerais reguladoras das convocatorias e procesos selectivos para a cobertura, en quenda libre, das vacantes incorporadas nas diferentes ofertas de emprego público do Concello de Fene (en diante, Bases Xerais), publicadas no BOP núm.164, do 01.10.2020, ás que se adecuarán e remitirán en todo o non especificamente previsto nestas bases específicas. Desta convocatoria derivarase tamén, segundo o previsto nas base novena e décimo segunda das Bases Xerais, a creación dunha bolsa de emprego que terá por obxecto habilitar unha listaxe de aspirantes á que se acudirá, nos supostos legais procedentes e con arranxo ás modalidades de emprego (funcionariais/laborais) correspondentes, para futuras e xustificadas incorporacións de persoal temporal con equivalente condición profesional á da persoa aspirante seleccionada neste proceso selectivo. O sistema selectivo empregado será o concurso-oposición, de conformidade co previsto nas presentes bases específicas e, no que proceda, nas anteditas Bases Xerais. SEGUNDA.–CARACTERÍSTICAS DA VACANTE CONVOCADA. A praza clasifícase na relación de postos de traballo (RPT) coas seguintes características:  Clase de persoal: funcionario/a de carreira.  Denominación: oficial sepultureiro/a.  Clasificación: grupo C, subgrupo C2, escala de administración especial, subescala de servizos especiais, persoal de oficios.  Funcións: as correspondentes ao posto e servizo de adscrición, segundo a RPT municipal e/ou instrumento organizativo equivalente e vixente en cada momento, así como as que resulten propias da capacitación profesional, formativa e/ou legal inherentes.  Retribucións: as básicas propias do seu grupo/subgrupo de clasificación profesional, así como as complementarias fixadas, para o posto de adscrición correspondente na RPT vixente (sen prexuízo daquelas de índole persoal e/ou variable ás que, no seu caso, poida terse dereito).  Xornada de traballo: completa. TERCEIRA.–REQUISITOS DAS PERSOAS ASPIRANTES. Para participar nesta convocatoria e proceso selectivo, as persoas aspirantes deberán reunir os seguintes requisitos, referidos á data en que remate o prazo de presentación de solicitudes de participación:  Ter a nacionalidade española ou algunha outra que, con arranxo ao disposto no artigo 52 da Lei 2/2015, do 29 de abril, de Emprego Público de Galicia (LEPG), e restante normativa concordante, permita o acceso á praza convocada  Posuír as capacidades e aptitudes físicas e psíquicas que sexan necesarias para o desempeño das funcións ou tarefas correspondentes. As persoas con discapacidade compatible coas tarefas e funcións correspondentes á praza convocada poderán concorrer en igualdade de condicións que o resto das/os aspirantes, coas adecuacións no seu caso necesarias para o desenvolvemento do proceso selectivo; aplicarase a tal efecto, o establecido na Orde PRE/1822/2006, do 9 de xuño, publicada no Boletín Oficial do Estado (BOE) núm.140, do 13.06.2006, polo que se establecen os criterios para adaptación de tempos adicionais nos procesos selectivos para o acceso ao emprego público de persoas con discapacidade. Para estes efectos, os tribunais poderán requirir informe ou colaboración doutros órganos administrativos ou da administración sanitaria.  Ter cumpridos dezaseis anos de idade e non exceder, se é o caso, da idade máxima de xubilación forzosa.  Estar en posesión, ou en condicións de obtelo antes do remate do prazo de presentación de solicitudes, do título de graduado/a en educación secundaria obrigatoria (Lei orgánica 2/2006, do 3 de maio, de educación), graduado/a en educación secundaria (Lei 1/1990, do 3 de outubro, de ordenación xeral do sistema educativo), graduado/a escolar ou técnico/a auxiliar (Lei 14/1970, do 4 de agosto, xeral de educación e financiación da reforma educativa), bacharelato elemental (plan 1957) ou titulacións equivalentes. No caso de que as ditas titulacións se obtivesen no estranxeiro, deberase ter concedida a correspondente credencial de homologación, segundo o Real Decreto 967/2014, do 21 de novembro (BOE do 22 de novembro), o Real Decreto 1837/2008, do 8 de novembro, polo que se incorporan ao ordenamento xurídico español a Directiva 2005/36/CE do Parlamento Europeo e do Consello, do 7 de setembro, e a Directiva 2006/100/CE do Consello, do 20 de novembro, relativa ao recoñecemento de cualificacións profesionais, así como a determinados aspectos da profesión de avogado (BOE do 20 de novembro), ou aqueloutra normativa concordante vixente ao respecto.  Non estar separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial (cando se trate de acceder ao corpo ou escala de funcionarios/as do que a persoa tivera sido separada ou inhabilitada). No caso de ser nacional doutro estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado de procedencia e nos mesmos termos, o acceso ao emprego público.  Estar en posesión, ou en condicións de obtelo antes do remate do prazo de presentación de solicitudes, do CELGA 3 ou acreditación do coñecemento da lingua galega equivalente. A dita acreditación do coñecemento de lingua galega realizarase de conformidade co previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde do 16 de xullo de 2007 e Orde do 10 de febreiro de 2014, que modifica a anterior, con respecto dos certificados oficiais acreditativos dos niveles de coñecemento de lingua galega). En todo caso e, de acordo co establecido no artigo 52 da LEPG, as persoas aspirantes que non acrediten o dito coñecemento da lingua galega (CELGA 3 u equivalente), ou estar en condicións de obtelo dentro do prazo de presentación de solicitudes, deberán realizar unha proba específica de coñecemento de lingua galega, de conformidade ao previsto na base sétima, e que cualificará ao/á aspirante como apto/a ou non apto/a.  Estar en posesión, ou en condicións de obtelo antes do remate do prazo de presentación de instancias, do permiso de conducir clase B. CUARTA.–PRESENTACIÓN DE SOLICITUDES DE PARTICIPACIÓN. As persoas interesadas en participar na convocatoria e proceso selectivo deberán presentar, segundo o modelo que figura como Anexo I destas bases, instancia dirixida ao alcalde no Rexistro Xeral do concello ou na forma establecida no artigo 16.4 da Lei 39/2015, do 1 de outubro, do procedemento administrativo común das administracións públicas (en diante, Lei 39/2015). As persoas coa condición legal de discapacidade deberán facelo constar na solicitude, indicando se precisan as adaptacións necesarias para realizar as probas. As persoas aspirantes que teñan a condición legal de discapacitadas, con grao igual ou superior ao 33 por cento, presentarán certificación dos organismos competentes que acrediten tal condición, xunto coa acreditación da compatibilidade co desempeño das tarefas e funcións inherentes ao posto de traballo. Ás solicitudes de participación deberá xuntárselles a seguinte documentación: a) Copia do DNI, pasaporte ou documento identificativo equivalente acreditativo da identidade e nacionalidade da persoa aspirante. b) Copia (ou certificación acreditativa equivalente) de estar en posesión, ou en condicións de obtelo antes do remate do prazo de presentación de instancias, do título requirido para participar na convocatoria e proceso selectivo, segundo o sinalado na base terceira. c) Relación dos méritos alegados polas persoas aspirantes para a súa valoración na fase de concurso, xunto con copia da documentación acreditativa destes, segundo o previsto a continuación. A dita relación de méritos achegarase de conformidade coa orde fixada na base sétima e acompañarase das copias dos documentos xustificativos/acreditativos dos mesmos. Advírtese, a este respecto, que non se terán en conta nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazo sinalados nestas bases. Así, aqueles que se acheguen ou acrediten fóra de prazo sinalado, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir documentación/información aclaratoria e/ou adicional sobre outra anterior achegada en prazo. d) De ser o caso, copia de documento acreditativo/xustificativo de estar en posesión, ou en condicións de obtelo antes do remate do prazo de presentación de instancias, do nivel de coñecemento da lingua galega requirido segundo o sinalado na base terceira (CELGA 3 ou equivalente). e) Copia do documento acreditativo de estar en posesión ou en condicións de obtelo antes do remate do prazo de presentación de instancias, do permiso de conducir requirido segundo o sinalado na base anterior (permiso clase B). A antedita acreditación documental realizarse mediante a achega de copias simples, sen necesidade de cotexo das mesmas; sen prexuízo de que, ao abeiro do disposto no artigo 28 da Lei 39/2015 (ou aqueloutras previsións normativas análogas/concordantes e/ou substitutivas), se poida requirir a posterior presentación de documentación/información orixinal e o cotexo. O prazo de presentación de instancias/solicitudes de participación será de vinte días naturais, contados dende o seguinte ao da publicación do anuncio da convocatoria no Boletín Oficial do Estado. A non presentación en tempo e forma suporá a inadmisión da persoa aspirante no proceso selectivo. A presentación de documentación no concello deberá axustarse ás instrucións de cita previa vixentes en cada momento na corporación municipal. QUINTA.–ADMISIÓN DE ASPIRANTES. DATA E LUGAR DE INICIO DO PROCESO SELECTIVO. Rematado o prazo de presentación de instancias, a Alcaldía ou concelleiro/a delegado/a, de ser o caso, ditará resolución pola que se declarará aprobada a listaxe provisional de persoas admitidas e excluídas, con indicación do motivo de exclusión, e sinalarase un prazo de dez días hábiles para emendas, de acordo co disposto no artigo 68 da Lei 39/2015. A data, hora e lugar de celebración dos exercicios poderán publicarse conxunta ou separadamente coa lista provisional de persoas admitidas e excluídas. Posteriormente, a Alcaldía ou concelleiro/a delegado/a, de ser o caso, aprobará a listaxe definitiva de admitidos e excluídos, xunto coa composición nominal do Tribunal, lugar, data e hora na que se citará ao mesmo para a súa primeira sesión, así como para o inicio do proceso selectivo. As anteditas resolucións serán obxecto de publicación no BOP da Coruña, taboleiro de anuncios do concello e na súa páxina web. SEXTA.–TRIBUNAL CUALIFICADOR. O tribunal, cuxa composición se adecuará aos criterios de imparcialidade, paridade e profesionalidade, así como aos restantes requisitos esixidos, para o efecto, pola normativa prevista nos artigos 60 do Texto refundido da lei do estatuto básico do empregado público (en diante, TREBEP) e 59 da LEPG, será nomeado por resolución da Alcaldía, que se publicará no BOP da Coruña de forma conxunta á aprobación da listaxe das persoas aspirantes admitidas e excluídas; e estará conformado polos seguintes membros (titulares e suplentes, que actuarán nos supostos nos que a persoa titular non poida asistir á correspondente sesión do órgano de selección):  Presidenta/e (titular e suplente): unha/un funcionario de carreira pertencente a un corpo ou escala para ingreso no cal se requira titulación igual ou superior á de agora esixida.  Vogais (titulares e suplentes): tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida.  Secretaria/o (titular e suplente): secretaria do Concello de Fene ou persoa que legalmente lle substitúa –sempre e cando cumpra o previsto nos artigos 59.2 LEPG e 60.2 TREBEP- e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. En todo caso, nos supostos de ausencia, abstención ou recusación da persoa titular da Secretaría, poderase designar a unha/un funcionaria/o de carreira pertencente a un corpo ou escala para cuxo ingreso se requira titulación igual ou superior á esixida para a praza obxecto da convocatoria, para o caso de que a persoa que legalmente a substitúa non cumpra o previsto no artigo 59.2 LEPG e 60.2 TREBEP. Para todo o non previsto na presente base estarase ao disposto na base sexta das Bases Xerais, así como ao establecido, con carácter xeral e supletorio, pola normativa reguladora dos órganos colexiados do sector público. SÉTIMA.–DESENVOLVEMENTO DO PROCESO SELECTIVO. O sistema selectivo empregado será o concurso-oposición, no que a fase de concurso precederá á fase de oposición e non terá, en ningún caso, carácter eliminatorio e se desenvolverá con arranxo ao especificamente sinalado a continuación, así como ao disposto, con carácter básico e xeral, nas Bases Xerais.7.1. A FASE DE CONCURSO consistirá na valoración dos méritos que se indican nesta base, xunto co sistema de baremación aplicable, tendo en conta, en todo caso, que os ditos méritos se valorarán con referencia á data de inicio do prazo de presentación de instancias/solicitudes de participación no proceso selectivo. Non se terán en conta, nin serán obxecto de valoración, aqueles méritos que non teñan sido achegados nin resulten debidamente acreditados, na forma e con arranxo aos criterios e prazos sinalados nas presentes bases. Así, aqueles que se acheguen ou acrediten fóra do prazo sinalado, se considerarán como méritos e documentación achegada fóra de prazo e, polo tanto, non serán susceptibles de valoración; sen prexuízo dos supostos excepcionais nos que, previo acordo expreso do Tribunal de selección, poida requirirse aclaración, documentación/información aclaratoria e/ou adicional sobre outra anterior achegada dentro do prazo. A puntuación obtida nesta fase de concurso sumarase á acadada na fase de oposición, sempre que as persoas aspirantes a tivesen superado (por ter superado todos os exercicios que lles resulten obrigatorios), determinándose, así, a puntuación final do proceso selectivo. Os méritos a valorar na fase de concurso e o sistema e criterios de baremación ou puntuación aplicables son os seguintes: a) Experiencia profesional relacionada coa vacante obxecto desta convocatoria (puntuación máxima de 6 puntos). a.1) Servizos prestados, en calquera administración local ou entidade pública dependente da mesma (tanto en réxime funcionarial como laboral), en praza/posto/categoría/condición idéntica ou equivalente á da vacante convocada; a razón de 0,10 puntos por cada mes completo de servizos prestados e ata un máximo total de 3 puntos. a.2) Servizos prestados, en calquera administración pública ou entidade do sector público (tanto en réxime funcionarial como laboral), en praza/posto/categoría/condición idéntica ou equivalente á da vacante convocada; a razón de 0,05 puntos por cada mes completo de servizos prestados e ata un máximo total de 1,5 puntos. a.3) Polos servizos prestados, en empresa/entidade privada en posto/categoría/condición idéntica ou equivalente á vacante convocada; a razón de 0,05 puntos por cada mes completo de servizos prestados e ata un máximo total de 1,5 puntos. Para os efectos do antedito, o mes equivalerá a trinta (30) días de traballo. No caso de acreditación de períodos de traballo por días, un mes virá determinado pola acumulación de trinta (30) días de traballo. Non serán obxecto de valoración fraccións de tempo inferiores. Para a acreditación dos méritos citados achegarase a seguinte documentación xustificativa:  No caso de servizos prestados en réxime laboral, mediante contrato de traballo, xunto coa certificación de vida laboral acreditativa dos servizos prestados, expedida polo órgano competente da Seguridade Social.  No caso de que os servizos prestados fosen como funcionario, mediante resolución do nomeamento e/ou a toma de posesión, xunto coa certificación de vida laboral acreditativa dos servizos prestados, expedida polo órgano competente da Seguridade Social. En todo caso, desta documentación xustificativa deberá concluírse/deducirse, de xeito claro e inequívoco, o posto/praza/categoría/condicións nos que se prestaron os servizos que se pretende que sexan valorados, así como o tempo da súa efectiva prestación. De non ser así, os/as aspirantes deberán achegar, a maiores, certificación expedida polo funcionario/a ou órgano competente da entidade correspondente na que se reflictan e acrediten, claramente, os ditos extremos. Non se computarán os servizos que se prestasen simultaneamente con outros igualmente alegados e reduciranse proporcionalmente os prestados a tempo parcial. Para valorar a experiencia, terase en conta que un mes equivalerá a trinta (30) días de traballo. En caso de acreditación de períodos de traballo por días, un mes determinarase pola acumulación de trinta (30) días de traballo. Non se valorarán fraccións de tempo inferiores. Non se terán en conta outras formas de acreditación dos servizos prestados diferentes das previstas nestas bases e en ningún caso un certificado de servizos prestados poderá substituír ao contrato de traballo ou á resolución de nomeamento e/ou a toma de posesión, podendo achegarse, en todo caso, como documentación xustificativa complementaria. b) Formación específica relacionada coas funcións e/ou competencias profesionais propias da vacante convocada (puntuación máxima de 3 puntos). Valoraranse as accións/cursos de formación específica, perfeccionamento ou especialización directamente relacionadas coas funcións e/ou competencias profesionais propias da vacante obxecto deste proceso selectivo sempre que fosen impartidas, organizadas, recoñecidas e/ou homologadas por administracións públicas, entidades ou organismos dependentes destas e/ou habilitados oficialmente para os ditos efectos formativos, coa seguinte puntuación:  Por cada hora/crédito de formación: 0,05 puntos. Non se valorarán as accións formativas de duración inferior a dez (10) horas nin a asistencia a xornadas, seminarios, simposios ou similares. Para a acreditación desta formación achegarase o título correspondente ou certificación equivalente e acreditativa de ter superado o curso ou acción formativa alegada, expedidos pola entidade/organismo organizador ou responsable da actividade formativa. Nos documentos xustificativos da realización dos cursos/accións formativas deberá constar a data da súa realización, a duración (en horas e/ou créditos), así como o seu obxecto e/ou materias impartidas; de non figurar/acreditarse os ditos extremos, non serán obxecto de valoración. No caso de que a duración só se estableza por créditos e non por horas, cada crédito equivalerá a dez (10) horas. Valoraranse por unha soa vez os diferentes cursos/accións cun mesmo obxecto ou referidos a unha mesma materia (agás que quede claramente constatado que o contido fose diferente ou que se tratase de actualizacións); valorándose, unicamente, o de nivel superior, avanzado ou, de resultar coincidentes, o de data máis próxima. Non se terán en conta outras formas de acreditación da formación específica diferentes das previstas nestas bases. O resultado da fase de concurso farase público mediante anuncio no taboleiro de anuncios e na páxina web municipal, antes de iniciarse a fase de oposición. Igualmente, no dito anuncio tamén se indicará a data, hora e lugar de celebración do primeiro exercicio da fase de oposición ou, no seu defecto, indicaranse os medios polos que será anunciada a dita celebración. As persoas aspirantes disporán dun prazo de cinco (5) días hábiles, contados a partir do día seguinte ao da publicación das puntuacións obtidas na fase de concurso, para formular alegacións/reclamacións. Á vista das reclamacións que se presenten, e no caso de ser estimadas polo Tribunal, realizaranse as oportunas correccións nas puntuacións, publicándose de novo a valoración definitiva no taboleiro de anuncios e páxina web do Concello.7.2. A FASE DE OPOSICIÓN constará de dous exercicios de carácter obrigatorio e eliminatorio para todas as persoas aspirantes, sen prexuízo da proba específica de coñecemento da lingua galega (primeiro exercicio da fase de oposición), que só será obrigatoria para as persoas aspirantes que non acrediten estar en posesión do nivel de coñecemento de galego requirido na base terceira (CELGA 3 ou equivalente) e na que cada persoa aspirante obterá a cualificación de apta ou non apta. As persoas aspirantes que non acrediten posuír o nivel de coñecemento de galego requirido ou que, alternativamente, non sexan declarados/as aptos/as na proba específica de galego, serán eliminados/as do proceso selectivo. As/os aspirantes que non superen algún dos exercicios obrigatorios da fase de oposición non poderán realizar os exercicios seguintes e quedarán eliminadas/os do proceso selectivo. Para poder superar o proceso selectivo e, polo tanto, optar á cobertura da vacante convocada, as/os aspirantes deberán ter superado todos os exercicios da oposición que lle resultan obrigados; de non ser así e non existir ningunha persoa aspirante que teña superado a fase de oposición, poderase declarar deserta a convocatoria. Dende a total conclusión dun exercicio/proba ata o comezo do/a seguinte deberá transcorrer un prazo mínimo de setenta e dúas horas e un máximo de corenta e cinco días naturais. Os exercicios dos que constará a oposición serán os seguintes: Primeiro exercicio: unicamente obrigatorio para as persoas aspirantes que non acrediten estar en posesión, ou en condicións de obtelo antes do remate do prazo de presentación de instancias, do nivel de coñecemento de galego requirido na base 3.ª (CELGA 3, ou equivalente). Este exercicio consistirá en traducir do castelán ao galego, nun tempo máximo de trinta (30) minutos e sen axuda de dicionario, un texto facilitado polo Tribunal inmediatamente antes de celebrarse a proba; que resultará acorde ás características funcionais da vacante convocada, e na que se deberá demostrar unha competencia similar á esixida para obter o certificado de lingua galega requirido na convocatoria (CELGA 3). Esta proba cualificará ás persoas aspirantes como APTA/S ou NON APTA/S. Correspóndelle ao tribunal determinar o nivel de coñecementos esixido para acadar o resultado de “apto/a”; quedando eliminados do proceso selectivo aqueles/as aspirantes que non acaden a dita cualificación. Segundo exercicio: este exercicio, de carácter obrigatorio e eliminatorio para todas as persoas aspirantes, consistirá na resolución por escrito, nun tempo máximo dunha hora e media (90 minutos), dun cuestionario tipo test de 60 preguntas (e 5 de reserva), con 3 respostas alternativas e das que só unha será a correcta, que gardarán relación coas materias comprendidas no temario que figura no Anexo II destas bases. As preguntas de reserva deberán ser contestadas polas persoas aspirantes e utilizaranse para substituír aquelas preguntas do exame inicial que, de ser o caso, fosen anuladas polo tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbese máis dunha anulación. O cuestionario de preguntas tipo test será determinado polo Tribunal inmediatamente antes da comezo do exercicio. A proba cualificarase de 0 a 10 puntos e deberá obterse unha puntuación mínima de 5 puntos para superala, correspondéndolle ao tribunal determinar o número mínimo de preguntas acertadas necesario para alcanzar a dita puntuación, que non terá por que corresponderse necesariamente co 50% das preguntas acertadas, e para o que se terá en conta que por cada tres (3) respostas incorrectas se descontará unha (1) correcta. Terceiro exercicio: este exercicio, de carácter obrigatorio e eliminatorio para todas as persoas aspirantes que teñan superado os exercicios obrigatorios previos, consistirá en desenvolver unha proba de tipo práctico, relacionada co contido funcional e tarefas propios da vacante convocada e que se corresponderá, a súa vez, coas materias comprendidas nos temas 6 a 23 (ambos os dous incluídos) do temario que figura no Anexo II e na que se plantearán, por parte do tribunal, supostos que impliquen un desenvolvemento material das habilidades operativas, destrezas e/ou coñecementos requiridos. O contido da dita proba será determinado polo tribunal inmediatamente antes da realización da mesma. O tempo máximo para a realización do exercicio será dunha hora (60 minutos). A proba cualificarase de 0 a 10 puntos e deberase obter unha puntuación mínima de 5 puntos para superala, correspondéndolle ao tribunal determinar cal é o nivel de coñecementos necesario para alcanzar a dita nota mínima. As puntuacións obtidas polas persoas aspirantes serán as medias aritméticas das cualificacións outorgadas por cada membro do tribunal. As puntuacións/cualificacións resultantes da corrección dos diferentes exercicios da fase de oposición faranse públicas no taboleiro de anuncios do concello e na páxina web municipal. Os/as aspirantes disporán dun prazo de cinco (5) días hábiles para formular reclamacións/alegacións ao respecto dos resultados e cualificacións obtidos, contados a partir do día seguinte á súa publicación no taboleiro de anuncios e páxina web municipais. Á vista das reclamacións que se presenten e, no caso de ser estimadas, realizaranse as oportunas correccións nas puntuacións, publicándose a puntuación definitiva no taboleiro de anuncios e páxina web municipais. A puntuación final do proceso selectivo obterase sumando as puntuacións acadadas na fase de oposición máis na fase de concurso; suma final que só procederá nos casos das persoas aspirantes que teñan superado todos os exercicios obrigatorios da fase de oposición. Nos supostos de empate entre as puntuacións totais finais de dous ou máis aspirantes, este resolverase tendo en conta a maior puntuación obtida na fase de oposición. De persistir o empate, acudirase á puntuación acadada na fase de concurso. De seguir persistindo o dito empate, este resolverase por sorteo, realizado ante o Tribunal en presenza de todas as persoas aspirantes que así o desexen. En todo o non previsto na presente base estarase ao disposto na base sétima das Bases Xerais. OITAVA.–FINALIZACIÓN DO PROCESO SELECTIVO. NOMEAMENTO E TOMA DE POSESIÓN. Finalizado o proceso selectivo, o Tribunal fará pública a relación das persoas aspirantes aprobadas (entendendo por tales as que teñan superado todos os exercicios/probas da fase de oposición que lles resulten obrigatorias), por orde de puntuación final, no taboleiro de anuncios do concello e na páxina web municipal; e simultaneamente elevará a dita relación á Alcaldía, para que resolva o nomeamento da persoa que acadase a maior puntuación (ou que, no caso de empate e trala aplicación do sistema de desempate sinalado na base anterior, resultase a primeira), que será obxecto de publicación no BOP e no DOG, así como no taboleiro de anuncios e web municipais. En todo caso, o Tribunal non poderá propoñer o nomeamento e acceso á condición de persoal funcionario de carreira dun número de aspirantes aprobados superior ao de prazas convocadas. Non obstante o anterior, sempre que o Tribunal teña proposto o nomeamento de igual número de aspirantes que de prazas convocadas, na proposta tamén figurará unha relación complementaria, por orde descendente da puntuación acadada, daquelas persoas aspirantes que aínda que non teñan sido propostas para o nomeamento, superasen todos os exercicios e probas obrigatorias da fase de oposición. Esta relación/listaxe conformará, a súa vez, a bolsa de emprego que se creará coa finalidade e nos termos sinalados na base novena; e á que tamén se acudirá, segundo a orde/prelación resultante da puntuación acadada no proceso selectivo, para os supostos de imposibilidade do nomeamento e/ou toma de posesión/incorporación do/a aspirante inicialmente seleccionado/a para a cobertura da vacantes convocada (xa sexa por renuncia ou ben polo incumprimento dos prazos, requisitos e/ou requirimentos documentais previstos para o efecto). No prazo de vinte días naturais, contados dende o seguinte a aquel no que se publique a relación de aprobados/as, a persoa aspirante proposta para a súa selección e nomeamento deberá presentar no Rexistro Xeral do concello ou na forma establecida no artigo 16 da Lei 39/2015, os seguintes documentos acreditativos das condicións de capacidade e demais requisitos esixidos na convocatoria:  Declaración responsable de non estar separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivese sido separada ou inhabilitada.  Certificado médico oficial asinado por un colexiado en exercicio no que conste expresamente que se posúe a capacidade funcional (capacidades e aptitudes físicas e psíquicas) necesaria para o desempeño das funcións e tarefas da praza á que se accede.  Declaración responsable de non acharse incurso/a en causa algunha de incapacidade ou incompatibilidade de conformidade coa lexislación vixente e referida ao momento da súa toma de posesión.  Número de afiliación á Seguridade Social.  Acreditación documental da conta bancaria na que se farían os seus ingresos nominais. Se no prazo e forma antes indicados (agás nos casos de forza maior debidamente motivados, que serán obxecto de apreciación e estimación discrecional e potestativa por parte da Alcaldía) a persoa proposta para a súa selección e nomeamento non presentara a documentación requirida, ou da mesma se deducise que non reúne os requisitos esixidos, non poderá ser nomeada e entenderase que renuncia/desiste dos seus dereitos inherentes; e isto sen prexuízo das responsabilidades nas que, de ser o caso, puidese incorrer por falsidade. Neste suposto, a Alcaldía proporá e resolverá, con arranxo á orde de prelación resultante da puntuación acadada no proceso selectivo, o nomeamento dun/dunha integrante da relación complementaria de aspirantes que tivesen superado todas os exercicios obrigados da fase de oposición (e que, segundo o exposto anteriormente, conformarían a bolsa de emprego derivada desta convocatoria). Cumpridos os requisitos precedentes, a Alcaldía resolverá o nomeamento da/o aspirante proposta/o, que deberá tomar posesión na data sinalada para o efecto e, en todo caso, no prazo máximo dun mes dende o día seguinte ao da publicación da dita resolución de nomeamento no BOP (resolución de nomeamento que tamén será obxecto de publicación no DOG, así como no taboleiro de anuncios e páxina web municipais); de tal xeito que a súa eficacia estará condicionada/supeditada á posterior e efectiva toma de posesión/incorporación, no prazo sinalado. De non cumprir co dito prazo de toma de posesión/incorporación, sen existir causa xustificada (casos de forza maior, debidamente motivados, que serán obxecto de apreciación e estimación discrecional e potestativa por parte da Alcaldía), entenderase que renuncia/desiste dos seus dereitos inherentes, deixando sen efectos a resolución de nomeamento previa; e a Alcaldía proporá e resolverá, con arranxo á orde de prelación resultante da puntuación acadada no proceso selectivo, o nomeamento dun/dunha integrante da relación complementaria de aspirantes que tivesen superado todos os exercicios obrigados da fase de oposición (e que, segundo o exposto anteriormente, conformarían a bolsa de emprego derivada desta convocatoria). NOVENA.–BOLSA DE EMPREGO. Xunto coa resolución de nomeamento do/a aspirante seleccionado/a ao abeiro desta convocatoria tamén se procederá á aprobación dunha bolsa de emprego, que estará conformada polos/as aspirantes finalmente non seleccionados pero que superasen todas as probas/exercicios obrigatorios da fase oposición, e configurada por orde descendente das puntuacións acadas no proceso selectivo (nos supostos de empate, aplicarase o criterio de desempate fixado na base sétima). Esta bolsa terá por obxecto habilitar unha listaxe de aspirantes á que se acudirá, nos supostos legais procedentes e con arranxo ás modalidades de emprego (funcionariais/laborais) correspondentes, para futuras e xustificadas incorporacións de persoal temporal con equivalente condición profesional á da persoa seleccionada nesta convocatoria e proceso selectivo. A súa creación, vixencia, funcionamento e xestión rexerase polas normas sinaladas, para o efecto, nas Bases Xerais. DÉCIMA.–NORMAS FINAIS. A persoa aspirante finalmente seleccionada e nomeada para a cobertura da vacante convocada quedará suxeita, dende o momento da súa toma de posesión, ao réxime legal de incompatibilidades do persoal ao servizo das administracións públicas vixente e aplicable en cada momento. Para todo o non especificamente previsto nos diferentes apartados das presentes bases estarase ao disposto, segundo o que proceda, nas referidas Bases Xerais (BOP núm.164, do 01.10.2020), así como na normativa de aplicación correspondente. Mediante Resolución da Alcaldía ditaranse as normas e instrucións precisas para o desenvolvemento do proceso selectivo que poidan resultar necesarias por motivos de prevención e saúde pública derivados da pandemia da COVID-19. DÉCIMO PRIMEIRA.–RÉXIME DE RECURSOS. A resolución aprobatoria desta convocatoria e bases reguladoras, e cantos actos administrativos se deriven delas, así como das actuacións do tribunal, poderán ser impugnados, polas persoas interesadas, tanto en vía administrativa como contencioso-administrativa, na forma e prazos establecidos pola Lei 39/2015, a Lei reguladora da xurisdición contencioso- administrativa ou aqueloutra normativa concordante e/ou vixente ao respecto. ANEXO I MODELO DE SOLICITUDE DE PARTICIPACIÓN “Sr. alcalde do Concello de Fene D./D.ª _____________, de anos, con DNI e domicilio en., núm., piso., C. P., da localidade., con teléfono ________________ e correo electrónico ____________________ EXPOÑO: Que desexo participar na CONVOCATORIA E PROCESO SELECTIVO PARA A COBERTURA EN QUENDA LIBRE E MEDIANTE PERSOAL FUNCIONARIO DE CARREIRA, DUNHA VACANTE DE OFICIAL SEPULTUREIRO/A INCLUÍDA NA OEP EXTRAORDINARIA DE ESTABILIZACIÓN DE EMPREGO TEMPORAL DO ANO 2020 DO CONCELLO DE FENE Que declaro, baixo a miña responsabilidade, reunir todos os requisitos esixidos para poder participar do antedito proceso selectivo (referidos á data de finalización do prazo sinalado para a presentación desta solicitude), segundo o previsto nas súas bases reguladoras, que coñezo e acepto; declarando, así mesmo, a veracidade do que aquí expoño, así como dos datos que figuran nesta instancia e comprométome a xustificalo documentalmente cando así sexa requirido/a, nos termos do disposto nas propias bases reguladoras. Polo exposto, SOLICITO: Ser admitido/a no dito proceso selectivo e achego, para estes efectos e con arranxo ao disposto na base cuarta das bases específicas reguladoras do proceso, a seguinte documentación:  Copia do DNI, pasaporte ou documento de identificación equivalente e acreditativo da miña identidade e nacionalidade.  Copia (ou certificación acreditativa equivalente) do título requirido para participar na convocatoria e proceso selectivo respectivos, segundo o disposto para o efecto no apartado d) da base terceira das presentes bases.  Copia do documento acreditativo de estar en posesión, ou en condicións de obtelo antes do remate do prazo de presentación de instancias, do permiso de conducir clase B, de acordo co previsto no apartado g) da base terceira.  Copia do documento acreditativo de estar en posesión, ou en condicións de obtelo antes do remate do prazo de presentación de solicitudes, do CELGA 3 (ou equivalente), segundo o disposto para o efecto no apartado f) da base terceira das presentes bases.  Si   Non   Como aspirante coa condición legal de persoa con discapacidade, achego certificación ou documentación acreditativa da dita condición e da súa compatibilidade coas funcións e tarefas propias da vacante convocada, nos termos do previsto, neste sentido, na base cuarta das presentes bases reguladoras.  Si   Non  E solicito adaptación/axustes para o desenvolvemento do proceso selectivo.  Si  (achego xunto con esta instancia as necesidades específicas de adaptación/axustes solicitados).  Non   Relación dos méritos alegados para a súa valoración na fase de concurso, segundo a orde fixada na base sétima, acompañada da documentación acreditativa/xustificativa dos mesmos. Que desexo realizar as probas escritas en lingua (indicar o que proceda):  Galega  Castelá Fene,. de. de 2022” ANEXO II TEMARIO – A Constitución española de 1978: estrutura, título preliminar e título primeiro. A organización territorial do Estado. O Estatuto de Autonomía de Galicia: estrutura e título preliminar. – O municipio: concepto, elementos e competencias municipais. Os órganos de goberno municipais: tipos, características e competencias. Os servizos mínimos. – O procedemento administrativo común: Principios. Estrutura. Fases do procedemento administrativo. Os recursos administrativos: Concepto, clases e requisitos xerais. Actos recorribles, lexitimación e órgano competente. – As facendas locais. Regulación constitucional e restante marco legal aplicable. Previsións normativas específicas no ámbito da Administración local de Galicia. Impostos, taxas, contribucións especiais, prezos públicos e outros ingresos tributarios: Definición e obxecto. – O persoal ao servizo da Administración local. Integración en escalas, subescalas e clases. Dereitos dos empregados públicos. Retribucións. Licenzas e permisos. Deberes dos empregados públicos. – Seguridade e hixiene no traballo: A Lei de Prevención de Riscos Laborais. Actuacións das Administracións Públicas; competencias. Dereitos e obrigas dos traballadores e empresarios en materia de prevención. Procedementos e medios xerais/básicos de seguridade e saúde no traballo. Normas de seguridade e hixiene a ter en conta na execución de traballos pola unidade de cemiterios. – Lei 49/1978, do 3 de novembro, sobre enterramentos e cemiterios municipais. Decreto 2263/1974, do 20 de xullo, polo que se aproba o Regulamento de policía sanitaria mortuoria: Disposicións xerais. Definicións. Clasificación sanitaria dos cadáveres. Prescricións comúns a todos os cadáveres. – Decreto 2263/1974, do 20 de xullo, polo que se aproba o Regulamento de policía sanitaria mortuoria: inhumacións, traslados, exhumacións e reinhumacións de cadáveres e restos cadavéricos. Féretros e vehículos funerarios. Empresas funerarias. Depósitos funerarios, cemiterios, crematorios, sepulcros e panteóns. – Decreto 151/2014, do 20 de novembro, de sanidade mortuoria de Galicia: Definicións dos conceptos básicos. Clasificación sanitaria dos cadáveres. Destino final de cadáveres, restos cadavéricos e restos humanos. – Decreto 151/2014, do 20 de novembro, de sanidade mortuoria de Galicia: Prácticas sanitarias sobre cadáveres. Normas xerais, técnicas e requisitos. Exposición pública do cadáver. – Decreto 151/2014, do 20 de novembro, de sanidade mortuoria de Galicia: Transporte de cadáveres ou restos cadavéricos. Inhumacións, exhumacións, reinhumacións e incineracións. – Decreto 151/2014, do 20 de novembro, de sanidade mortuoria de Galicia: Normas sanitarias dos cemiterios. Infraccións en materia de policía sanitaria e mortuoria. Rexistros, solicitudes e comunicacións. – Regulamento do cemiterio municipal do Concello de Fene: Competencias. Réxime interior e persoal. Servizos e instalacións. Funcións do oficial sepultureiro. – Ordenanza fiscal número 16 do Concello de Fene reguladora da taxa pola prestación de servizos no cemiterio municipal (BOP núm.237, do 13.12.2018). – Movementos de terras. Excavacións, recheos e compactacións. Cimentacións: Tipos. Formigóns e morteiros: Clases, características e propiedades. Resistencia e consistencia. – Construción de muros e tabiques: Tipoloxía e características. Pedras naturais e artificiais. Prefabricados de formigón e outros materiais. Paredes de ladrillo e outras. Ladrillo tipo e medidas. – Revestimentos de paredes e chans: enfoscados, enlucidos, alicatados, tellas, lousas, baldosas e placas. – Preparación das superficies de soporte. Pinturas: Aplicación de pinturas ao temple e plásticas. Pinturas para exteriores. Impermeabilizacións. Cubertas. – Outros materiais e medios de construción e obra: metais, madeira e outros medios/materiais auxiliares. – Operacións de mantemento e conservación das instalacións públicas: fontanería, albanelería, carpintería, electricidade e cerraxería. Actuacións e nocións básicas. Incidencias/problemas máis frecuentes. – Mantemento básico da maquinaria e ferramenta de uso básico e habitual. Ferramentas do servizo de cemiterios. Estadas. – Coñecementos básicos de xardinería: Tratamentos fitosanitarios. Plantacións de tempada. Técnicas de rega. – A limpeza dos cemiterios: actuacións básicas/ordinarias. Ferramenta/útiles, maquinaria e materiais básicos e/ou de utilización habitual. Uso, conservación e almacenaxe. Produtos de limpeza, desinfección e análogos: Identificación xeral e dos perigosos. Significado dos símbolos de advertencia/identificación utilizados. Manipulación, almacenamento e transporte. Fene, 4 de maio do 2022. O alcalde Juventino José Trigo Rey